Адна з прычын няшчасных выпадкаў на вадзе – няўменне плаваць. Трапіўшы на глыбіню, такі чалавек пачынае панікаваць, хаатычна бултыхацца і, абяссілеўшы, ідзе на дно. А некаторым толькі здаецца, што плаваюць яны добра. Кідаюцца плыць, а справіцца з цячэннем не могуць, захлёбваюцца і тонуць. Аднак нярэдка гінуць на вадзе і выдатныя плыўцы, спартсмены. Падчас адпачынку яны любяць выпрабаваць сябе: ладзяць спаборніцтвы на хуткасць і адлегласць, пераплываюць ад аднаго берага да другога, часта ў незнаёмых вадаёмах.